Държавен вестник, бр. 22, 2009 г., стр. 15

Б Р О Й  22
Д Ъ Р Ж А В Е Н   В Е С Т Н И К
С Т Р .  15
Ползвам се от случая да поднеса своите уве-
рения в най-високата си към Ваше Превъзходи-
телство почит.”
Имам честта да потвърдя от името на прави-
телството на Република България дотук изло-
жените договорености и да изразя съгласието
си, че нотата на Ваше Превъзходителство и тази
нота в отговор представляват споразумение
между двете правителства, което влиза в сила
при получаване от правителството на Япония
на писмено уведомление от правителството на
Република България за завършването на необ-
ходимите вътрешни процедури за влизането в
сила на такова споразумение.
Ползвам се от случая да отправя към Ваше
Превъзходителство уверенията в най-високата
си към Вас почит.
Ивайло Калфин
28 март 2008 г.
(към Българската нота)
Протокол от обсъжданията
Във връзка с размяната на ноти от 28 март
2008 г. относно предоставяне на заем от япон-
ска страна с цел подпомагане на усилията за
икономическа стабилизация и развитие на Ре-
публика България (наричана по-долу “размя-
ната на ноти”) представителите на българска-
та делегация и на японската делегация биха ис-
кали да отбележат следното:
1. По отношение на алинея 3 на член 3 от
размяната на ноти относно покриването на раз-
решени разходи в местна валута, приемливи за
изпълнението на проекта, упоменат в член 1
от размяната на ноти (наричан по-долу “про-
ектът”), представителят на японската делега-
ция заяви, че:
(а) задълженията в местна валута като общи
административни разходи, лихви по време на
строителството, данъци и такси, разходи, свър-
зани с офиси, възнаграждение на служители от
изпълнителната агенция и настаняване, които
не са пряко свързани с изпълнението на проек-
та, както и закупуването на земя, компенсации
за такава, няма да се счетат за разрешени за
покриване със средства от заема, упоменат в
член 1 от размяната на ноти (наричан по-долу
“заемът”); и
(б) доставката на стоките и/или услугите ще
се извършва в съответствие с процедурите за
международен конкурентен търг освен в случа-
ите, когато тези процедури са неприложими или
неподходящи.
2. По отношение на заема представителят
на японската делегация заяви, че всякакви фи-
нансови изисквания по проекта, надхвърля-
щи сумата на заема, в съответствие със заем-
ното споразумение, упоменато в алинея 1 от
член 2 от размяната на ноти, ще бъдат надлеж-
но поети от правителството на Република Бъл-
гария, за да се осигури гладкото изпълнение
на проекта.
3. По отношение на член 8 от размяната на
ноти представителят на японската делегация
заяви, че:
(а) необходимите мерки, упоменати в члена
по-горе, включват мерки, предотвратяващи
получаването на каквото и да е предложение,
подарък или плащане, възнаграждение или
полза, които биха могли да се изтълкуват като
корупционна практика в Република България и
да се счетат за подбуда към или като награда за
получаване на договори, споменати в алинея
(1) на член 3 от размяната на ноти;
(б) правителството на Република България
ще предприеме всички необходими мерки да
позволи и да улесни провеждането на финансо-
ва ревизия с обратна сила от страна на незави-
сими одитори, посочени от Японската банка за
международно сътрудничество (наричана по-
долу “банката”), чиито разноски ще бъдат пое-
ти от банката, за да се осигури справедливост и
конкурентност на процеса на доставките, в слу-
чай че банката счете за нужно провеждането на
такава ревизия.
4. Представителят на българската делегация
заяви, че неговата делегация няма възражения
по гореизложените от японската делегация
предложения.
28 март 2008 г.
За българската
За японската
делегация:
делегация:
Ивайло Калфин,
Тцунехару Такеда,
заместник министър-
извънреден и пълно-
председател и министър
мощен посланик на
на външните работи на
Япония в Република
Република България
България
ПОСОЛСТВО НА ЯПОНИЯ В БЪЛГАРИЯ
№ А-08-35
ДО МИНИСТЕРСТВОТО НА ВЪНШНИТЕ
РАБОТИ НА РЕПУБЛИКА БЪЛГАРИЯ
ВЕРБАЛНА НОТА
Посолството на Япония в Република Бълга-
рия поднася своите почитания на Министер-
ството на външните работи на Република Бъл-
гария и има честта да се позове на алинея 2 от
член 3 от разменените на 28 март 2008 г. ноти
относно предоставяне на заем от японска страна
с цел подпомагане на усилията за икономическа
стабилизация и развитие на Република България.
Посолството има честта да предложи обхва-
тът на одобрените държави-източници, посо-
чени в горната алинея от гореспоменатите ноти,
да включва всички страни и региони.
София, 28 март 2008 г.